
SINTEZA
la proiectul de lege privind modificarea Legii horticulturii nr. 62/2025

	Participantul la avizare, consultare publică, expertizare
	Nr. crt.
	Conținutul obiecției,
propunerii, recomandării, concluziei
	Argumentarea
autorului proiectului

	Avizare și consultare publică

	Ministerul Muncii și Protecției Sociale
Nr. 07/2911 din 27 mai 2026 
	
	Comunică lipsă de propuneri și obiecții.
	Se ia act.

	Ministerul Finanţelor
Nr. 09/2-03/376/855 din 29 mai 2026
	
	Comunică lipsă de propuneri și obiecții.
	Se ia act.

	Ministerul Dezvoltării Economice și Digitalizării
Nr. 03-1917 din 08 iunie 2026
	
	Comunică lipsă de propuneri și obiecții.
	Se ia act.

	Ministerul Mediului
Nr. 13-05/1878 din 08 iunie 2026
	
	Comunică lipsă de propuneri și obiecții.
	Se ia act.

	Agenţia Naţională pentru Siguranţa Alimentelor
Nr. 12-3160 din 09 iunie
	
	Comunică lipsă de propuneri și obiecții.
	Se ia act.

	Expertizare

	Ministerul Muncii și Protecției Sociae

	
	Se comunică lipsa propunerilor și obiecțiilor. (mesaj electronic)
	Se ia act.

	Ministerul Mediului

	
	Se comunică lipsa propunerilor și obiecțiilor. (mesaj electronic)
	Se ia act.

	Agenţia Naţională pentru Siguranţa Alimentelor

	
	Se comunică lipsa propunerilor și obiecțiilor. (mesaj electronic)
	Se ia act.

	Ministerul Dezvoltării Economice și Digitalizării

	
	Se comunică lipsa propunerilor și obiecțiilor. (mesaj electronic)
	Se ia act.

	Ministerul Finanțelor 
	
	Se comunică lipsa propunerilor și obiecțiilor. (mesaj electronic)
	Se ia act.

	Ministerul Justiției
Nr. 04/2-7172 din 12 iunie 2026
	
	La sursa de publicare a Legii nr. 62/2025, cuvintele „Monitorul Oficial al Republicii Moldova” vor fi succedate de anul publicării.
	Se acceptă.

	
	
	Legea nr. 62/2025 nu a fost modificată, prin urmare, cuvintele „cu modificările ulterioare”, se vor exclude ca fiind excedente.
	Se acceptă.

	
	
	Potrivit normelor de tehnică legislativă, dacă se face referință la mai mult de
două elemente structurale consecutive, enumerarea se redă prin cratimă. Pornind de la regula expusă, la pct. 1, textul „articolele 6, 7 și 8” se va substitui cu textul „articolele 6-8”.
	Se acceptă.

	
	
	În conformitate cu art. 51 alin. (2) și (6) din Legea nr. 100/2017, denumirea
articolului cuprinde cuvântul „articolul” și numărul de ordine al acestuia, precum şi exprimă succint obiectul de reglementare, fără a avea o semnificaţie proprie în conţinutul articolului. Alineatele sunt însemnate succesiv cu numere ordinare,
exprimate prin cifre arabe, luate între paranteze rotunde. Pornind de la prevederile legale enunțate, la cuprinsul care se propune la art. 151, denumirea va debuta cu cuvântul „Articolul”, iar alineatele se vor însemna cu cifre arabe luate între paranteze rotunde.
	Se acceptă.

	Centrul Național Anticorupție
Nr. ELO26/11634 din 30 iunie 2026
	
	Norma propusă instituie o procedură privind punerea pe rod și recepționarea plantațiilor horticole, însă nu reglementează la nivelul legii elementele esențiale ale acesteia, prevăzând că punerea în aplicare a procedurii se realizează în conformitate cu regulamentele aprobate de Guvern. În acest context, proiectul nu stabilește autoritatea publică competentă să efectueze recepționarea plantațiilor horticole, condițiile și criteriile generale de constatare a intrării pe rod, etapele procedurii administrative, documentele necesare pentru inițierea procedurii și termenele de examinare a cererilor.
Totodată, alin. (1) al art. 15/1 prevede că termenul intrării pe rod a plantațiilor horticole se stabilește în funcție de sistemul de cultură, gradul de creștere a portaltoiului și a soiului și de tipul materialului săditor, fără a preciza autoritatea competentă să stabilească acest termen și fără a reglementa procedura sau metodologia aplicabilă.
Legea horticulturii nr. 62/2025 reglementează expres competențele autorităților din domeniul horticol. Astfel, art. 5 stabilește atribuțiile Ministerului Agriculturii și Industriei Alimentare, art. 9 reglementează competențele Agenției Naționale pentru Siguranța Alimentelor, iar art. 10 stabilește atribuțiile Agenției de Intervenție și Plăți pentru Agricultură, Institutului Național de Cercetări Aplicative în Agricultură și Medicină Veterinară și Centrului de Consiliere Agricolă și Rurală. Cu toate acestea, proiectul nu atribuie în mod expres niciuneia dintre aceste autorități competența privind recepționarea plantațiilor horticole sau constatarea intrării pe rod.

	Nu se acceptă.
Procedura privind punerea pe rod și recepționarea plantațiilor horticole precum și autoritatea competentă să efectueze recepționarea plantațiilor horticole este reglementată detaliat de  Hotărârea Guvernului nr. 705/1995  privind modul de recepționare, punere pe rod, casare şi defrişare a plantaţiilor perene. Respectiv conform pct. 2 din Regulamentul cu privire la modul de recepționare a plantațiilor horticole în primul an de vegetație, din HG nr. 705/1995, prevede că ”recepționarea plantațiilor perene în primul an de vegetație se efectuează de către o comisie desemnată de autoritatea executivă a administrației publice locale, cu participarea la lucrările ei a reprezentanților deținătorilor de terenuri și a persoanelor care preiau sub răspunderea lor materială plantațiile perene tinere”. 

Referitor la art. 15 1 alin. 1) prin care termenele de intrare pe rod a plantațiilor horticole se stabilesc în funcție de sistemul de cultură, gradul de creștere a portaltoiului și a soiului și de tipul materialului săditor, menționăm că reglementările detaliate se regăsesc în anexa nr. 1 capit.II la Regulamentul cu privire la modul de evidenţă a grupurilor de vîrstă şi a intrării pe rod a plantaţiilor perene, conform modificărilor operate prin HG nr. 296/2026, în vigoare din 11.09.26, astfel în proiectul de lege sunt incluse doar reglementări de ordin general.

Întrucât, recepționarea plantațiilor perene în primul an de vegetație se efectuează de către o comisie desemnată de autoritatea executivă a administrației publice locale, aceste atribuții nu pot să se regăsească în atribuțiile autorităților menționate la art. 5, art. 9 și art. 10.


	
	
	De asemenea, în compartimentul 9 al Notei de fundamentare se menționează că implementarea proiectului va fi asigurată de Agenția de Intervenție și Plăți pentru Agricultură. Această atribuție nu este însă prevăzută în textul proiectului și nici nu este propusă modificarea art. 10 din Legea nr. 62/2025, ceea ce relevă o necorelare între nota de fundamentare și soluția normativă propusă.

	Se acceptă. 


	
	
	[bookmark: _GoBack]Potrivit art. 102 alin. (2) din Constituție, hotărârile Guvernului se adoptă pentru organizarea executării legilor. În jurisprudența sa, Curtea Constituțională a statuat în mod constant că actele Guvernului au caracter subsecvent legii și nu pot constitui izvor al unor reglementări primare, rolul acestora fiind de a dezvolta și concretiza dispozițiile legale, în limitele stabilite de legiuitor. Aceste principii au fost reafirmate, inclusiv, prin Hotărârea Curții Constituționale nr. 17 din 10 iunie 2021 și reiterate ulterior prin Hotărârea Curții Constituționale nr. 3 din 29 mai 2025, în care Curtea a subliniat că exigențele art. 102 alin. (2) din Constituție sunt incidente ori de câte ori Guvernul adoptă hotărâri pentru executarea legii.
În măsura în care proiectul lasă în sarcina Guvernului reglementarea elementelor esențiale ale procedurii de punere pe rod și recepționare a plantațiilor horticole, fără stabilirea cadrului normativ primar la nivel de lege, pot apărea dificultăți privind delimitarea dintre reglementarea primară și normele de executare ale legii și pot conduce la existența unei marje extinse de apreciere în procesul de aplicare a regulamentelor subsecvente. În lipsa unor repere legale privind competența autorităților, criteriile generale de evaluare, procedura administrativă, documentele necesare și termenele procedurale, există posibilitatea aplicării neuniforme a normei și a stabilirii prin act subordonat legii a unor condiții sau cerințe care nu rezultă în mod expres din lege. Aceste circumstanțe pot favoriza exercitarea discreționară a competențelor administrative și pot afecta transparența, uniformitatea și previzibilitatea aplicării procedurii.
	Se acceptă parțial.
Modificările propuse la art. 151 alin. (2), care prevăd în sarcina Guvernului aprobarea regulamentelor ce ține de punerea pe rod și recepționarea plantațiilor horticole vizează, prevederile Hotărârii Guvernului nr. 705/1995, care reglementează condițiile și criteriile generale pentru constatarea intrării pe rod a plantațiilor, etapele procedurii administrative aferente, documentele necesare inițierii acesteia, precum și termenele aplicabile examinării cererilor.
Potrivit art. 5 alin. (2) lit. a) și b) din Legea horticulturii nr. 62/2025, Ministerul Agriculturii și Industriei Alimentare are competența de a elabora politicile în sectorul horticol și actele normative necesare reglementării acestuia, precum și de a înainta propuneri de politici publice și proiecte de acte normative destinate dezvoltării și reglementării sectorului horticol. Exercitarea acestor atribuții presupune asigurarea unui cadru normativ coerent, complet și previzibil, în care elementele esențiale ale raporturilor juridice să fie reglementate prin lege, iar actele normative subsecvente să aibă exclusiv rolul de a organiza executarea dispozițiilor legale.




